b'\n_START_ARTICLE_\nTikrieji banginiai\n_START_SECTION_\nSandara ir gyvenimo b\xc5\xabdas\n_START_PARAGRAPH_\nTikrieji banginiai turi ne\xc4\xafprastai daug riebalinio audinio (iki 40\xc2\xa0%) kuris yra palyginus lengvas ir neretai i\xc5\xa1laiko net ir nejudant\xc4\xaf bangin\xc4\xaf vandens pavir\xc5\xa1uje. Tur\xc4\xaf plat\xc5\xb3 nugaros pelek\xc4\x85. Banginiams b\xc5\xabdinga specifin\xc4\x97 V formos vandens \xc4\x8diurk\xc5\xa1l\xc4\x97 kuri pakyla iki 5 metr\xc5\xb3. Planktonui ko\xc5\xa1ti burnoje yra keli \xc5\xa1imtai banginio \xc5\xabs\xc5\xb3 - siaur\xc5\xb3, ma\xc5\xbedaug dviej\xc5\xb3 metr\xc5\xb3 ilgio, plaukais apaugusi\xc5\xb3 plok\xc5\xa1teli\xc5\xb3. Net ir tokiam gyv\xc5\xabnui ne\xc4\xafprastai didel\xc4\x97s s\xc4\x97klid\xc4\x97s gali sverti iki 500 kg. _NEWLINE_Ant odos gyvena nema\xc5\xbeai parazitini\xc5\xb3 v\xc4\x97\xc5\xbeiagyvi\xc5\xb3 ("bangini\xc5\xb3 ut\xc4\x97li\xc5\xb3"). \xc5\xa0ios ut\xc4\x97l\xc4\x97s yra svarbus genetini\xc5\xb3 tyrim\xc5\xb3 objektas (ut\xc4\x97l\xc4\x97s dauginasi da\xc5\xbeniau nei banginiai bet gyvena tik su jais, tod\xc4\x97l galima lyginti genom\xc5\xb3 evoliucijos grei\xc4\x8dius ir pan). Be \xc5\xbemoni\xc5\xb3, tikruosius banginius med\xc5\xbeioja tik orkos. Esant ork\xc5\xb3 pavojui, \xc5\xa1ie banginiai susiburia \xc4\xaf rat\xc4\x85 uodegomis \xc4\xaf i\xc5\xa1or\xc4\x99. J\xc5\xb3 gynyba ne visada pakankamai efektyvi, kai kada prarandami jaunikliai._NEWLINE_Socalin\xc4\x97 strukt\xc5\xabra ma\xc5\xbeai i\xc5\xa1tyrin\xc4\x97ta, ta\xc4\x8diau gyvena ne pavieniui o grup\xc4\x97mis po tris ar keturis. Jie skleid\xc5\xbeia garsus bet \xc5\xa1ie n\xc4\x97ra tiek sud\xc4\x97tingi ir \xc4\xafvair\xc5\xabs kaip kit\xc5\xb3 bangini\xc5\xb3 \xe2\x80\x9edainos\xe2\x80\x9c._NEWLINE_\xc5\xa0iems banginiams tinka tik pakankamai \xc5\xa1altas vanduo, tod\xc4\x97l jie daugiausia sutinkami tarp 20\xc2\xb0 ir 60\xc2\xb0 platumos. Nors gali perplaukti ir atvir\xc4\x85 vandenyn\xc4\x85, labiau laikosi greta krant\xc5\xb3 kur randa daugiau maisto.'